**OBRAZLOŽENJE**

Na temelju odredbe članka 15. stavka 6. Zakona o nabavi i posjedovanju oružja („Narodne novine“, broj 94/2018 – u daljnjem tekstu: Zakon) Ministarstvo zdravstva u obvezi je donošenja Nacrta Pravilnika o načinu i postupku izvještavanja nadležnog tijela o promjeni zdravstvenog stanja vlasnika oružja kojim se propisuje način i postupak izvještavanja policijske uprave odnosno policijske postaje Ministarstva unutarnjih poslova prema mjestu prebivališta, odnosno sjedišta vlasnika oružja, koji je obvezan provoditi izabrani doktor medicine primarne zdravstvene zaštite, kao i svaki drugi doktor medicine koji ima saznanja o promjeni zdravstvenog stanja vlasnika oružja ili tijeku liječenja koji utječu na sposobnost za držanje i nošenje oružja.

Radi pravodobnog i cjelovitog uređenja predmetne materije te u cilju poštivanja zakonskih rokova za donošenje predmetnog Pravilnika, Ministarstvo zdravstva provodi savjetovanje sa zainteresiranom javnošću o Pravilniku u trajanju od 15 dana.